जेमिमा से पहले इस स्तर के टूर्नमेंट में सिर्फ स्मृति मंधाना ने ही दोहरा शतक जड़ा है। स्मृति ने गुजरात टीम के खिलाफ 2013 में दोहरा शतक लगाया था। अपने प्रदर्शन के बारे में जेमिमा कहती हैं, ‘गुजरात के खिलाफ 178 रन बनाने के बाद मुझे लगा कि 200 रन बनाना कोई असंभव रेकॉर्ड नहीं है। मेरा लक्ष्य था कि बिना कोई गलती किए लगातार खेलते रहना और आखिरकार मैंने 202 रनों की पारी खेली।’ इस पारी में इस खिलाड़ी ने 21 चौके भी लगाए।